Diari Oficial de la Generalitat Valenciana


Sumari del DOGV 5931, del 13-01-2009 (2009/143)

ORDRE de 27 d'octubre de 2008, de la Conselleria de Medi Ambient, Aigua, Urbanisme i Habitatge, per la qual aprova la modificació del traçat dels camins ramaders número 1, assegador Reial de Saragossa, i número 3, sendera del Camí Vell o dels Romans, que discorren pel terme municipal de Borriol
-------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5931

Data del DOGV
:   13-01-2009

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2009/143


Data del document
:   27-10-2008

Organisme emissor
:   Conselleria de Medi Ambient, Aigua, Urbanisme i Habitatge

Tipus de document
:   Ordre

Descriptors 

:   * Borriol
    * via rural

ORDRE de 27 d'octubre de 2008, de la Conselleria de Medi Ambient, Aigua, Urbanisme i Habitatge, per la qual aprova la modificació del traçat dels camins ramaders número 1, assegador Reial de Saragossa, i número 3, sendera del Camí Vell o dels Romans, que discorren pel terme municipal de Borriol [2009/143]  
Vist la sol·licitud de l'Ajuntament de Borriol, registrada en data 14 de març de 2005, de modificació del traçat dels camins ramaders núm.1, assegador Reial de Saragossa, i núm. 3, assegador del Camí Vell o dels Romans, que discorren pel terme municipal de Borriol, a la qual adjunta certificat de l'Acord plenari de data 22 de febrer de 2005, com també un document tècnic conformat per Memòria informativa i justificativa i plànols d'informació i ordenació.  
Vist l'informe-proposta de la Direcció Territorial de Castelló, de data 27 de juny de 2006, favorable al projecte de modificació de traçat, en complir els requisits exigits en la Llei 3/95, de 23 de març, de camins ramaders, és a dir, interés públic, integritat superficial, idoneïtat dels itineraris i traçats i continuïtat del trànsit ramader.  
Vista la Resolució de la directora general de Gestió del Medi Natural, de data 13 d'abril de 2007, desfavorable al fet que s'inicie la modificació parcial del traçat dels camins ramaders esmentats, en no respectar-se la integritat superficial de cadascun d'aquests, ja que en un dels trams proposats els camins ramaders se superposen.   
Vista la proposta de resolució d'estimació del recurs d'alçada, de data 12 de juliol de 2007, acompanyada de l'informe jurídic del Servei Territorial de Medi Ambient de Castelló, en el qual es conclou que escau estimar el recurs d'alçada en respectar-se la integritat superficial de cadascun dels camins ramaders esmentats i disposar la Generalitat, una vegada s'haja realitzat la modificació de traçat d'ambdós, de major superfície afectada al domini públic respecte de la que actualment disposa.  
Vist l'informe aclaridor del recurs d'alçada, el contingut del qual es dóna ací per reproduït, acompanyat de plànol, que l'Ajuntament de Borriol va presentar en data 7 de juliol de 2008 davant de la Direcció Territorial de Castelló, remés en la mateixa data a la Direcció General del Medi Natural. En el qual es desglossa el traçat dels camins ramaders existents en el seu traçat actual pels carrers interiors de la població amb la seua amplària i longitud, com també el nou traçat proposat per a aquestes.  
Vistos l'informe del Servei de Gestió Forestal i la proposta de la directora general de Gestió del Medi Natural de data 9 de juliol de 2008, com també la resolució de la secretària autonòmica de Medi Ambient, Aigua, Urbanisme i Habitatge, de data 10 de juliol de 2008, estimatòria del recurs d'alçada interposat contra la resolució de la directora general de Gestió del Medi Natural, en complir el projecte de modificació de traçat dels camins ramaders esmentats el requisit legal d'integritat superficial d'aquests. Per quant, si bé és cert que els camins ramaders núm. 1 i núm. 3 se superposen, la superfície oferida en compensació només es computa en la nova superfície del camí ramader núm. 3, tal com es reflecteix en el quadre següent:  
  
  
  
  
  
\* \* \* \* \* \* \* \* \* \* \* \* \* \* \* \* \* \* \* \* \* \*En analitzar les dades s'observa que la superposició produïda entre els trams T2 i T4 d'ambdós camins ramaders, no implica cap detriment en la integritat superficial de cadascun dels camins ramaders.  
Així mateix, el quadre resum final de les superfícies d'ambdós camins ramaders és el següent:  
  
Per consegüent, la Generalitat disposarà de 2.609,64m², més dels que actualment disposa, afectes al domini públic pecuari.  
En idèntic sentit, l'informe aclaridor aportat pel sol·licitant en data 7 de juliol de 2008, que desglossa tant el traçat dels camins ramaders existents en el traçat actual pels carrers interiors de la població com el nou traçat proposat, segons els quadres següents:  
  
  
  
  
Vista la resolució del conseller de Medi Ambient, Aigua, Urbanisme i Habitatge, de data 11 de juliol de 2008, acordant l'inici de l'expedient de modificació parcial de traçat dels camins ramaders núm.1, assegador Reial de Saragossa i núm. 3, assegador del Camí Vell o dels Romans, que discorren per la localitat de Borriol, amb subjecció a la legislació vigent.  
Vist l'informe del Servei de Gestió Forestal, de data 16 de setembre de 2008, favorable a l'aprovació de la modificació de traçat dels camins ramaders referits, en considerar que s'ha tramitat l'expedient STMA/SF/VP/MT/032/2005 de modificació de traçat d'acord amb la legislació vigent.   
Vista la proposta de la Direcció General de Gestió del Medi Natural, de data 16 de setembre de 2008, favorable a l'aprovació anteriorment citada, de conformitat amb la documentació escrita i gràfica que obra en l'expedient anteriorment mencionat, el contingut de la qual es dóna ací per reproduït.  
Vistos els articles 10 i 11 de la Llei 3/95, de 23 de març, de camins ramaders, que regulen la modificació de traçat de camins ramaders i la desafectació del domini públic de terrenys de camins ramaders, la Llei 30/92, de 26 de novembre, de règim jurídic de les administracions públiques i del procediment administratiu comú, i la resta de disposicions concordants.  
Com també la Llei 14/2003, de 10 d'abril, de patrimoni de la Generalitat Valenciana, la qual, tot i ser supletòria a la de camins ramaders vigent, ha d'observar-se el seu compliment pel que fa a la regulació de la desafectació demanial o permuta dels béns immobles de la Generalitat   
Vist l'informe de l'Advocacia General de la Generalitat, de data 17 d'octubre de 2008, favorable a la modificació dels traçats dels camins ramaders referits, remés a la Direcció General de Gestió del Medi Natural en data 22 d'octubre de 2008.  
Vistos els preceptes legals esmentats i la resta de concordant i pertinent aplicació, fent ús de les atribucions que em confereix el Reglament orgànic i funcional de la Conselleria de Medi Ambient, Aigua, Urbanisme i Habitatge, aprovat per Decret 131/2007, de 27 de juliol, del Consell. (DOCV 30 de juliol de 2007), modificat per Decret 106/2008, de 18 de juliol,  
ORDENE  
Aprovar la modificació parcial de traçat dels camins ramaders núm. 1, assegador Reial de Saragossa, i núm. 3, assegador del Camí Vell o dels Romans, els quals discorren pel terme municipal de Borriol,, a instàncies de l'Ajuntament d'aquesta localitat, segons es descriu en aquesta resolució, en el termes següents:  
Primer. La desafectació dels trams dels dos camins ramaders descrits en la memòria i grafiats en els plànols, les dades dels quals queden reflectides en els quadres anteriorment referits en aquesta resolució.  
Segon. L'afectació dels nous trams proposats dels dos camins ramaders, descrits en la memòria i en els plànols del projecte citat, les dades dels quals queden reflectits en els quadres anteriorment referits en aquesta resolució.  
Tercer. Autoritzar la permuta dels terrenys desafectats pels oferits per l'Ajuntament de Borriol.  
Permuta que haurà de formalitzar-se posteriorment per a fer-se efectiva.  
València, 27 d'octubre de 2008  
El conseller de Medi Ambient, Aigua, Urbanisme i Habitatge,  
JOSÉ RAMÓN GARCÍA ANTÓN